Vinkeä asunto, joka käsittää kaksi kerrosta, joissa alemmassa sijaitsevat makuutilat ja ylemmässä valoisa oleskelutila/avokeittiö ja kattoterassi. Näkymät kaupungin ylle ovat upeat, ja terassinkin suhteen suurin ongelma oli päättää, katsoako aamukahvia juodessa Etnan tulivuorta vai vastakkaisessa suunnassa siintävää Välimerta.
Aurelio oli ystävällinen, auttavainen ja kaiken kaikkiaan todella mukava isäntä, jolta sai myös paljon oivallisiksi osoittautuneita vinkkejä Catanian kaupungista, ympäristön kohteista ja ravintoloista. Kiitos!